ગુજરાતના નં.1 સાંધ્ય દૈનિક ‘આજકાલ’ દ્વારા રાજકોટ શહેરને ‘પ્લાસ્ટિક ફ્રી’ બનાવવા માટે અભિયાન શરૂ કરવામાં આવ્યું છે જેના સચોટ અહેવાલોના પગલે રાજકોટ મહાપાલિકા તંત્ર સફાળુ જાગ્યું છે અને કાર્યવાહી શરૂ કરી છે. દરમિયાન આજે મ્યુનિસિપલ કમિશનર બંછાનિધ પાની દ્વારા પ્રÛુમન પાર્ક ઝુને ‘પ્લાસ્ટિક ફ્રી’ જાહેર કરવામાં આવ્યું છે. આગામી દિવસોમાં તબક્કાવાર અન્ય સંકુલોમાં પણ પ્લાસ્ટિક પર પ્રતિબંધ મુકવા હિલચાલ શરૂ કરવામાં આવી હોવાનું જાણવા મળે છે. મહાપાલિકા દ્વારા પાણીના પાઉચ, ઝભલા, કેરી બેગ, પ્લાસ્ટિકના ટી-કપ વિગેરે પર પ્રતિબંધ મુકાયો છે પરંતુ હજુ પાન-માવા બાંધવા વપરાશમાં લેવાતા પ્લાસ્ટિક પીસ પર પ્રતિબંધ મુકવા પ્રબળ લોક માગણી ઉઠી છે.